**НАРОДНО ЧИТАЛИЩЕ“ВЪЗРАЖДАНЕ 1911“ с.ДОГАНОВО общ.ЕЛИН ПЕЛИН**

**ДОКЛАД   
 ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ ПРЕЗ 2023г.**

**I.БИБЛИОТЕКА**

**1. ОСНОВНИ ЗАДАЧИ**

Една от основните задачи на читалищната ни библиотека е да предоставя информация на потребителите и да оказва съдействие в областта на образованието и културата.Но сериозен проблем е осигуряването на топлина и уют в читалнята и в библиотеката.От месец октомври до месеците март и април съответните помещения са неподходящи за ползване поради ниските температури в тях.Ел.инсталацията в сградата не отговаря на правилата за противопожарна безопасност и има нужда от основен ремонт.От 1 година на втория етаж на сградата ни,където са разположени помещенията на читалнята и библиотеката има авария в електроинсталацията.

**2.ОБСЛУЖВАНЕ НА ЧИТАТЕЛИ ОТ РАЗЛИЧНИ ВЪЗРАСТОВИ ГРУПИ.**

Поради неблагоприятната обстановка в библиотеката посещенията намаляват.Намалява и броя на жителите в селото ни.Информация се ползва  
от други източници,които до някъде иззеха функциите на библиотеките.  
Една от причините е липсата на отопление в тях.Средствата с които разполагаме също са недостатъчни за заплащане на изразходваната ел.енергия.През зимния сезон е изключено да се организират мероприятия в тях.

**3. СПРАВОЧНО-БИБЛИОГРАФСКА И ИНФОРМАЦИОННА РАБОТА.** Тематични справки свързани с учебните процеси и учебните програми  
 предоставяме на студенти и ученици,които са най-редовните ни читатели  
**4. МАСОВА РАБОТА С ЧИТАТЕЛИ.**

В детски отдел на библиотеката продължи лятна читалня и занималня,но на открито навън пред сградата на читалището.Децата разглеждаха книжки,рисуваха.Най-голям бе интереса към занимателните игри в които се включваха дори и големите.

**5. КОМПЛЕКТУВАНЕ И ОРГАНИЗАЦИЯ НА БИБЛИОТЕЧНИЯ ФОНД.**

Библиотечен фонд-11 130 т. Набавени /постъпили/ в БФ са 160 библиотечни документа. Читатели -48

През цялата година получавахме дарения от частни лица и добавихме още заглавия във фонда на библиотеката.

Дарители на библиотеката отново са: Янка Стоилова,Диана Пешева,  
Георги Огнянов и др.Но все по- трудно ни е да приемаме дарения,тъй като нямаме обособено хранилище за тази цел.

**6. МАТЕРИАЛНА БАЗА НА БИБЛИОТЕКАТА.**

Библиотеката ни разполага с компютър, връзка с интернет, скенер, копир и принтер.Но имаме нужда от още 2 компютъра за читателите ни.  
Учениците от СУ”Васил Левски „ гр.Елин Пелин,които живеят в селото ни  
редовно помагат в подреждане на тематични кътове и изложби,почистване,хигиенизиране и украса на библиотеката и читалнята.

**7. БИБЛИОТЕЧЕН ПЕРСОНАЛ И КВАЛИФИКАЦИОННИ НАЧИНАНИЯ.**

Читалищният секретар изпълнява и длъжността библиотекар.Завършил е  
Преквалификационен курс за библиотекари към УБИТ в гр.София,  
а през 2023 г.и Преквалификационен курс към СА“Д.А.Ценов“гр.Свищов-Организация на читалищната дейност

**II. ПРОСВЕТНА ДЕЙНОСТ**

**ЗАНИМАЛНЯ.** За деца в начален курс**.**В помощ за учебния процес в училище. Пишем домашни работи.Решаваме задачи. С учениците от горен курс провеждаме подготовка за държавните изпити и матури.  
През лятото помагаме на ученици оставени на допълнителна лятна работа.

**ЛЕКЦИОННА ДЕЙНОСТ**: Постоянни са срещите с ученици от V до ХІІ клас с цел информиране по въпроси, които ги вълнуват.

Подреждаме изложби и витрини в библиотеката по повод:

-06.01.-Хр.Ботев   
 -19.02.-Обесването на Васил Левски

- 1- ви март ,8 март,22 март

- За Великден, изработихме картички и украса- великденски яйца за цялата сграда

- 8 април – Лазарица

- 9 април – Цветница

- 24 май – Учениците на Кирил и Методий

-Онлайн списък със задължителни книги за лятото по класове   
- 6 септември - фотовитина

- 22 септември-фотовитрина

– С дъх на Коледа- изработване на украса и Коледни картички и украсяване на елхата до читалището   
\*През цялата година подреждане на кътове и витрини свързани с юбилейни дати и годишнини на известни автори и личности

**IIІ. КУЛТУРНО – МАСОВА ДЕЙНОСТ И ЛЮБИТЕЛСКО ТВОРЧЕСТВО**

**Любителско творчество. Фолклор. Участия на Фолклорна група „Дамско сърце“**

Участия в концерти и събития:  
На 30.04.2023 ЖФГ”Дамско сърце” взе участие в Първия фестивал“Песните на Златка Ставрева“ в гр.Бургас,където получихме  
голямата награда на Кмета на гр.Бургас  
  
През месец юни се включихме в традиционния Шопски празник в гр.Елин Пелин, втория фестивал”Гозбите на шопа”и ревюто на автентични шопски костюми. Самодейките ни са и добри кулинарки.  
  
На 01.07.2023 г. В НФФ“Пауталия“ гр.Кюстендил- бяхме отличени с 1 -вото място  
На МФФ”Фолклорни нюанси”-Китен 08.08.2023 г.получихме грамоти и плакет за отлично представяне.  
През м.септември 2023 г. с ЖФГ взехме участие в отпразнуване 95 годишнина от създаването на читалището в с.Огняново.  
Самодейките ни от ЖФГ редовно се включват в помощ на църковното настоятелство за приготвянето на курбан за съответните църковни празници-Димитровден и Петровден.

**ШКОЛА ПО НАРОДНИ ТАНЦИ „ДОГАНЧЕ“.** Изучават се български народни танци. За деца.

Участия:

Шопски празник-гр.Елин Пелин –юни 2023 г.  
Селищен празник-25.06.2023 г.  
МФФ”Фолклорни нюанси”Китен-08.08..2023 г.  
ФФ„Златна есен 2023”-София ноември 2023

**IV.Други**На 01.01.2023 г. **Сурвакарската група** поздрави жителите на селото и им пожела здраве и късмет.

**Битова група Деведжии**-На 14.01.2023 групата обходи домовете в селото и пожела на стопаните здраве,благополучие и берекет.

**Битова група Лазарки**Красиви лазарки посетиха домовете на жителите в селото и съседните села-Богданлия,Караполци,Огняново на 08.04.2023. Възрастните хора ги посрещнаха със сълзи на очи и радостта им бе неописуема.

На 31.12.2022 и 01.01.2023 пред чешма „Гайдарец”в гр.Елин Пелин взехме участие в ритуала”Топене и вадене на пръстени”.  
  
На 19 февруари в библиотеката подредихме тематичен кът витрина за Апостола на свободата.  
 А група самодейци поднесоха цветя пред паметника на Васил Левски в гр.София

25.02.2023 бе „Празник на любовта и виното” в читалището в гр.Елин Пелин.Наша самодейка бе сред изпълнителите на ВГ”Нежни струни”  
На 28 февруари украсихме мартенско дърво до пилоните на читалището в очакване на първия мартенски ден.С пролетна украса бяха украсени фоайетата,библиотеката и зали в читалището.  
Изработихме мартеници,които подарихме за здраве на жителите в Община Елин Пелин.  
На 01.03.2023 тържествено с песни и танци отпразнувахме Деня на самодееца.  
С нашата баба Марта и мартенички изненадахме и децата от ЦДГ“Камбанка“  
На 8 март взехме участие в Осмомартенско парти с жените от читалището .Всички дами получиха цветя за празника и сувенири.  
През седмицата на детската книга гости в библиотеката бяха малките сладурковци от ЦДГ”Камбанка”.Усмивки грееха на лицата им когато слушаха с вълнение български народни приказки,изпълнени артистично от библиотекарката  
В навечерието на Великденските празници изработихме красиви сувенири за великденския базар.Отлично бе представянето на нашата художничка Елизабет Лазарова.  
През месец април 2023 г.се включихме във великденския базар организиран от Община Елин Пелин  
На 2 юни поднесохме цветя на паметника на загиналите за Родината.  
Тържествено отпразнувахме нашия Селищен празник и играхме до насита под звуците на песните на певиците на 24.06.2023г.  
През месец юни 2023 г.нашата самодейка участва в НФ на старата градска и шлагерна песен „От небето идва любовта” в с.Чавдар.  
На 02.07.2023 г.взехме участие в НФ“Пауталия“ в гр.Кюстендил.Класирахме се на 1 място.  
Август -08.08.2023 г.-Участие в МФФ“Фолклорни нюанси“гр.Китен  
От 15 септември продължи дейността на детски оркестър-кларинет,синтезатор и тарамбуки.  
От 1 октомври стартира учебната година на Танцовата школа.  
Проведената Работна среща на колеги от Община Елин Пелин с колеги от Община Ботевград през месец ноември 2023 г.бе ползотворна и полезна на която обменихме опит, знания и проблеми за читалищната дейност.  
На 29.12.2023 г.проведохме Коледно тържество .Почерпихме се с много вкусотии.

**V. СЪВМЕСТНА ПАРТНЬОРСКА ДЕЙНОСТ**

1. Народно читалище”Елин Пелин-1896”гр.Елин Пелин

2. БАФЦ”Нестия”-гр.София

3. Народно читалище „Христо Ботев-1924”с.Богданлия

4.Община Елин Пелин

**VІ.СУБСИДИРАНИ БРОЙКИ**

2 субсидирани бройки, от които,

Светла Евстатиева – секретар - 1 щат

Йордан Стоянов – хореограф - ½ щат

Стоян Кърчев – музикант – ½ щат

**VІІ.МАТЕРИАЛНА БАЗА**

Читалището е ползвател на сграда, която е публична общинска собственост на улица „Св.Св.Кирил и Методий”№30 с Акт №142 от 29.12.1997г. на ОА гр.Елин Пелин . Разгърнатата площ е 570 кв.м.

Изготвил:С.Евстатиева